Document ID: 32014R0566

TARYBOS REGLAMENTAS (ES) Nr. 566/2014
2014 m. gegužės 26 d.
kuriuo iš dalies keičiamas Reglamentas (EB) Nr. 617/2007 dėl pereinamojo laikotarpio nuo 10-ojo EPF pereinant prie 11-ojo EPF taikymo, iki įsigalios vidaus susitarimas dėl 11-ojo EPF
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į Afrikos, Karibų ir Ramiojo vandenyno (AKR) valstybių grupės narių ir Europos bendrijos bei jos valstybių narių partnerystės susitarimą su paskutiniais pakeitimais (1) (toliau - AKR ir ES partnerystės susitarimas),
atsižvelgdama į Taryboje posėdžiavusių valstybių narių Vyriausybių atstovų vidaus susitarimą dėl Bendrijos pagalbos finansavimo pagal 2008-2013 m. daugiametę finansinę programą, vadovaujantis AKR ir EB partnerystės susitarimu, ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (2) (toliau - vidaus susitarimas), ypač į jo 10 straipsnio 1 dalį,
atsižvelgdama į Europos Komisijos pasiūlymą,
atsižvelgdama į Europos investicijų banko nuomonę,
kadangi:
(1)
Tarybos sprendimu 2013/759/ES (3) nustatytos pereinamojo laikotarpio Europos plėtros fondo (EPF) valdymo priemonės (toliau - pereinamojo laikotarpio priemonė), kad nuo 2014 m. sausio mėn. iki įsigalios vidaus susitarimas dėl 11-ojo EPF, būtų galima panaudoti lėšas bendradarbiavimui su Afrikos, Karibų ir Ramiojo vandenyno valstybėms ir užjūrio šalimis ir teritorijomis (UŠT), taip pat paramos išlaidoms;
(2)
būtina iš dalies keisti Tarybos reglamentą (EB) Nr. 617/2007 (4) kiek tai susiję su Komisijos pereinamojo laikotarpio priemonės veikla ir finansiniu valdymu pereinamuoju laikotarpiu nuo 10-ojo EPF pereinant prie 11-ojo EPF, iki įsigalios vidaus susitarimas dėl 11-ojo EPF ir 11-ojo EPF Įgyvendinimo reglamento;
(3)
reikėtų iš dalies keisti tokiu pačiu būdu Investicinės priemonės veiklos ir finansinio valdymo įgyvendinimo taisykles šiuo pereinamuoju laikotarpiu;
(4)
Europos išorės veiksmų tarnybos struktūra ir veikimas nustatyti Tarybos sprendime 2010/427/ES (5),
(5)
todėl Reglamentas (EB) Nr. 617/2007 turėtų būti iš dalies atitinkamai pakeistas,
PRIĖMĖ ŠĮ REGLAMENTĄ:
1 straipsnis
Pereinamuoju laikotarpiu nuo 10-ojo EPF pereinant prie 11-ojo EPF, iki įsigalios vidaus susitarimas dėl 11-ojo EPF, Reglamento (EB) Nr. 617/2007 1-16 straipsniai pakeičiami šio reglamento priede pateiktais straipsniais.
2 straipsnis
Šis reglamentas taikomas atsižvelgiant į Sprendimą 2010/427/ES.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas kol bus pradėtas taikyti 11-ojo EPF Įgyvendinimo reglamentas.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. gegužės 26 d.

Labels: 2
5
10
18
15